Käsipallon SM-liiga

Käsipallon SM-liiga on ollut kaudesta 2010–2011 lähtien miesten korkein sarjataso Suomen käsipallossa. Ensimmäisen liigamestaruuden voitti kauniaislainen HC West.

SM-liigan edeltäjää, miesten SM-sarjaa pelattiin vuosina 1944–2010. Ensimmäisen miesten mestaruuden voitti Turun Palloseura. Parhaimmillaan miesten pääsarjassa oli 12 joukkuetta, viimeksi kaudella 2000–2001. Kaudella 2010–2011 liigassa oli yhdeksän joukkuetta.

Käsipallon SM-sarja on naisten korkein sarjataso Suomen käsipallossa. Sitä on pelattu vuodesta 1946 lähtien. Nykyään siinä pelaa kuusi joukkuetta. SM-sarja ei ole itsenäinen organisaatio vaan se toimii Käsipalloliiton alaisuudessa.

Miesten SM-liigan joukkueet kaudella 2018–2019

Katso myös 
 Luettelo käsipallon SM-mitalisteista

Lähteet

Aiheesta muualla 
 Suomen Käsipalloliiton sivusto

Suomen palloilusarjat
Suomen käsipallo